Case ID: 1205781
Sentence 20: Belə vəziyyətdə məhkəmə hesab etmişdir ki, “İpoteka haqqında” Qanunun 43.8-ci maddəsinin tələbinə uyğun olaraq 09 aprel 2018-ci il tarixdən sonra ipotekaya xitam verilməli idi. Məhkəmə kollegiyası hesab edir ki, apelyasiya instansiyası məhkəməsi iddiaçının nə birinci hərracın, nə də onun ikinci mərhələsi ilə bağlı mülkiyyətçi olaraq ona vaxtındaməlumat verilməməsi, hərracın baş tutmamasına dair elanın vaxtında verilməməsi, ikinci dəfə ümumiyyətlə verilməməsi, ipoteka predmetinin əldə edilməsi ilə bağlı ipoteka saxlayanın mövqeyi ilə bağlı sübutların təqdim edilməməsinə dair dəlilləri, cavabdeh və 3cü şəxsin həmin iddia dəlillərinə etirazın əsası kimi istinad etdiyi hallar üzrə tam araşdırma aparmamış, hərraca hazırlıq, onun keçirilməsi və sonrakı prosedur hərəkətlərə tam və hərtərəfli hüquqi qiymət verilməmişdir.